Marxiste se warm lug oor Marikana baar leë huise – praag.co.za
Die polisieslagting van mynstakers by Marikana is vir weke lank deur Marxiste vir propagandadoeleindes gemelk, maar kennelik het die myne genoeg vergoeding uitbetaal aan die slagoffers dat die HOP-huis-pasellas oorbodig was.
Die nasionale Departement van Menslike Nedersettings het in 'n antwoord op 'n vraag in parlement verlede maand gesê altesaam 252 huise wat die "behuisingsnood" in Marikana moes aanspreek, is gebou.
Dit blyk nou dat daar baie warm lug oor die sogenaamde nood was na die plek vir weke in die nuus was.
Die provinsiale departement het in 'n media verklaring gesê twee behuisingprojekte – wat in Uitbreiding 2 in Marikana aangepak is, sou na verwagting reeds in December 2015 voltooi gewees het.
Die presiese getal huise wat nou leeg staan is deel van die Gemeenskapsbehuising-projek wat ontwikkel is op 'n stuk grond van 50 hektaar wat deur Lonmin aan die gemeenskap geskenk is.
Sowat 860 gedienste erwe was reeds op die grond uitgelê. In Augustus 2015 het die die departement gesê al die basiese dienste vir die uitbreiding is toe al reeds aangelê. Redes vir die leë huise is nie verskaf nie.
Skrywer praagGepubliseer op 4 Mei 2017 4 Mei 2017 Kategorieë Nuus, Suider-AfrikaSleutelwoord HOP-huise, Lonmin, Marikana